als_Latn dik_Latn sag_Latn
Verder i dobët për Bayernin
Nuk ishin të paktë ata që parashikonin se ajo e WesserStadion mund të ishte një fushë e vështirë për Bayernin. Por, Bayern tregoi sërish supremacinë e vet.
Politiko
E Shtunë, 14 Mars 2015 | 18:35
0 Komente.
Tjetër sinjal i supremacisë absolute të Bayernit të Mynihut në javën e 25 të Bundesligës. Edhe pse pa dy nga yjet e saj më të spikatur, Robben e Ribery, skuadra e Pep Guardiolës fitoi pa vuajtur shumë 4-0 në Bremen ndaj Werderit.
Nuk ishin të paktë ata që parashikonin se ajo e WesserStadion mund të ishte një fushë e vështirë për Bajernin, pasi në 2015 si bavarezët ashtu dhe Werderi kishin fituar para kësaj ndeshjeje nga 16 pikë, por edhe për shkak të mungesave për Guardiolën që vec Robben e Ribery nuk kishte në dispozicion as Xabi Alonson dhe Neuer, me Pepe Reinan që më në fund debutoi mes shtyllave. Pavarësisht gjithë këtyre, ndeshja zgjati vetëm 20 minuta, në kuptimin e kohëzgjatjes së rivalitetit të Werderit. Në minutën e 24 në kundërsulm Lewandowski pasoi për Tomas Myller që fillimisht e goditi topin te Wolf por më pas ja doli ta conte në rrjetë. Pasi mori komandën Bayerni administroi avantazhin pa shumë problem deri në golin e dytë që erdhi në minutën e 45 nga goditja e dënimit të Alabas.
Edhe pjesa e dytë kishte vetëm lajme të mira për Guardiolën. Kapiteni Philip Lahm u rikthye të luante në fushën e blertë në minutën e 82 për herë të parë që pas dëmtimit të oësuar në 8 nëntor, ndërsa për të cuar shifrat në 4-0 me zero mendoi Robert Lewandowski që shënoi në minutën e 76 dhe të 91, me sulmuesin polak që arriti në kuotën e 6 golave në 5 ndeshjet e fundit në kampionat, ndërsa për Bajernin janë plot 22 golat e shënuar në 4 takimet e fundit. (supersport.al)
als_Latn als_Latn slv_Latn als_Latn als_Latn als_Latn als_Latn als_Latn